
Ministru kabineta sēdes protokollēmums

Informatīvais ziņojums "Par Latvijas un Ukrainas brīvprātīgajām iemaksām UNESCO dopinga izskaušanas fondā"

· 1. Pieņemt zināšanai veselības ministra iesniegto informatīvo ziņojumu.
· 2. Atļaut Veselības ministrijai uzņemties ilgtermiņa saistības 2024. gadam un turpmāk ik gadu 1 570 euro apmērā, lai nodrošinātu Latvijas brīvprātīgo iemaksu veikšanu UNESCO Fondā dopinga izskaušanai sportā.
· 3. Veselības ministrijai 2024. gadā iesniegt Finanšu ministrijai priekšlikumu finansējuma pārdalei 2 160 euro apmērā no budžeta apakšprogrammas 39.07.00 "Antidopinga politikas īstenošana" uz budžeta apakšprogrammu 37.04.00 "Maksājumi starptautiskajās organizācijās", tai skaitā:
· 3.1. 1 570 euro – Latvijas brīvprātīgās iemaksas veikšanai UNESCO Fondā dopinga izskaušanai sportā;
· 3.2. 590 euro – brīvprātīgās iemaksas veikšanai UNESCO Fondā dopinga izskaušanai sportā, sniedzot atbalstu Ukrainai.
· 4. Veselības ministrijai 2025. gadā un turpmāk ik gadu iesniegt Finanšu ministrijai priekšlikumu finansējuma pārdalei 1 570 euro apmērā no budžeta apakšprogrammas 39.07.00 "Antidopinga politikas īstenošana" uz budžeta apakšprogrammu 37.04.00 "Maksājumi starptautiskajās organizācijās", lai nodrošinātu Latvijas brīvprātīgās iemaksas veikšanu UNESCO Fondā dopinga izskaušanai sportā.

